แนวโน้มดัชนีเช้าปรับลงจากแรงขายทำกำไร LTF-RMF
นักวิเคราะห์ฯคาดตลาดหุ้นไทยเช้านี้มีโอกาสปรับตัวลง จากแรงขายของกองทุน LTF , RMF ที่เริ่มจะมีออกมาและเห็นได้ชัดตั้งแต่วันนี้ ประกอบกับราคาสินค้าโภคภัณฑ์อย่างน้ำมันดิบก็อ่อนตัวลง
5 ม.ค. 2554

นักวิเคราะห์ฯคาดตลาดหุ้นไทยเช้านี้มีโอกาสปรับตัวลง จากแรงขายของกองทุน LTF , RMF ที่เริ่มจะมีออกมาและเห็นได้ชัดตั้งแต่วันนี้ ประกอบกับราคาสินค้าโภคภัณฑ์อย่างน้ำมันดิบก็อ่อนตัวลง 
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้คงต้องระวังเพราะดัชนีฯมีโอกาสปรับตัวลงจากอิทธิพลของแรงขายกองทุน LTF-RMF ที่เริ่มจะมีออกมาและเห็นได้ชัดตั้งแต่วันนี้ ประกอบกับราคาสินค้าโภคภัณฑ์อย่างน้ำมันดิบที่เริ่มอ่อนตัวลง ทั้งนี้ คาดว่าตลาดฯคงเผชิญกับแรงขายทำกำไรระยะสั้นไปอีก 1-2 สัปดาห์
ด้านตลาดหุ้นอื่นในภูมิภาคเอเชียเช้าวันนี้แกว่งตัวบวก-ลบสลับกันไปเล็กน้อย สำหรับกลยุทธ์ในการลงทุน แนะนำนักลงทุนชะลอการลงทุนในช่วงนี้ พร้อมให้แนวรับ 1,030 จุด แนวต้าน 1,050 จุด